**PROJEKTO „JUNGTINIS VILNIAUS JAUNUČIŲ CHORAS“ NUOSTATAI**

1. **BENDROSIOS NUOSTATOS**
2. 2020 m. projekto „Jungtinis Vilniaus jaunučių choras“ nuostatai reglamentuoja projekto tikslus, uždavinius, dalyvius, eigą ir dalyvavimo sąlygas.
3. Projektą organizuoja VšĮ Muzikos mokykla „Ugnelė“ ir Lietuvos nacionalinis kultūros centras.
4. **PROJEKTO TIKSLAI IR UŽDAVINIAI**
5. Suburti chorą, kuriame dainuos Vilniaus jaunučiai (7-11 m. amžiaus vaikai) ir su šiuo choru surengti pasirodymą Lietuvos vaikų chorų festivalyje „Dainų mozaika“ gegužės 10 d. Vilniaus Šv. Kotrynos bažnyčioje.
6. Suteikti galimybę choruose dar nedainuojantiems vaikams susipažinti su choro principais ir darbu, praplėsti jų akiratį, motyvuoti domėtis muzika; suteikti galimybę kituose choruose dainuojantiems vaikams išmokti naujos technikos ir naujos muzikos.
7. Suteikti galimybę jaunučių chorų vadovams ir muzikos mokytojams plėsti akiratį, megzti profesines pažintis, mokytis naujų metodų, rengti jiems seminarus.
8. Skatinti burtis chorus.
9. Skatinti chorinį judėjimą ir populiarinti jį visuomenėje.
10. **DALYVIAI**
11. Projekte gali dalyvauti 7-11 metų vaikai iš Vilniaus muzikos ir bendrojo lavinimo mokyklų ir kitų ugdymo įstaigų.
12. Kiekviena projekte dalyvaujanti įstaiga deleguoja nuo 6 iki 10 savo mokinių ir 1 choro vadovą arba muzikos mokytoją.
13. Tie patys mokiniai ir tas pats mokytojas dalyvauja viso projekto veikloje.
14. Dalyvaujantiems vaikams dainavimo chore patirtis nebūtina, priešingai – skatiname deleguoti vaikus, kurie dainavimo chore dar nėra bandę.
15. **LAIKAS IR VIETA**
16. Jungtinio choro repeticijos vyks balandžio 3, 10, 16, 24 d. ir gegužės 8 d., muzikos mokykloje „Ugnelė“ (M. K. Čiurlionio g. 13, Vilnius)
17. Kiekvienas projekto užsiėmimas prasideda 14:30 ir baigiasi 16:30 (3 akademinės valandos repeticijų vaikams ir seminarų mokytojams).
18. Baigiamasis projekto pasirodymas vyks gegužės 10 d. Vilniaus Šv. Kotrynos bažnyčioje.
19. **DALYVAVIMO SĄLYGOS**
20. Norinčių dalyvauti įstaigų atstovai iki kovo 22 d. užpildo elektronines anketas: <https://forms.gle/nR4hidCdXmFMasoZA>
21. Dalyvavimo visame projekte mokestis – 20 Eur už kiekvieną vaiką (pavedimu į VšĮ Muzikos mokyklos „Ugnelė“ sąskaitą „Luminor“ banke Nr. LT47 4010 0424 0282 2717 arba grynais pirmą projekto dieną).
22. Mokytojams, kurie lydi mokinius į projekto užsiėmimus, dalyvavimas yra nemokamas.
23. Dalyvaujančių įstaigų chorų vadovai arba muzikos mokytojai įsipareigoja nurodytomis datomis atlydėti savo mokinius į projektą.
24. Seminarus lankę dalyviai pasibaigus visiems seminarams gauna kvalifikacijos pažymėjimus (3 akademinės valandos už vieną penktadienį).
25. **KONTAKTINĖ INFORMACIJA**
26. Jungtinio choro vadovės – Martyna Domarkaitė ir Greta Gustaitė.
27. Kontaktinė informacija: Martyna Domarkaitė (862484405, martynadomarkaite@yahoo.com), Greta Gustaitė (864387342, greta.gustaite@yahoo.com)
28. **BAIGIAMOSIOS NUOSTATOS**
29. Su projektu susijusi informacija skelbiama vaikų choro „Ugnelė“ svetainėje <http://www.chorasugnele.lt/vilniaus-jaunuciu/>